open-index/open-wikipedia-markdown huggingface dataset:
Rock-A-Doodle (album)

:*For animasjonsfilmen ved samme navn, se [[Rock-A-Doodle]].*

***Rock-A-Doodle*** er et album av Vazelina Bilopphøggers med musikk fra tegnefilmen *[[Rock-A-Doodle]]* som bandet ga de norske stemmene til. I filmen ga Viggo Sandvik stemmen til rollefiguren *The King*, Jan Einar Johnsen til *Sneips*, Eldar Vågan til *Patoo* og Arnulf Paulsen til grisen *Skaus*. Albumet ble innspilt i MajorStudio i 1993 og ble produsert av Eldar Vågan og Vazelina Bilopphøggers.

## Sporliste
#«Sol på meg» – («Sun Do Shine») (T. J. Kuenster/Eldar Vågan/Viggo Sandvik)
#«Rock-A-Doodle» – («Rock-A-Doodle») (T. J. Kuenster/Eldar Vågan/Viggo Sandvik)
#«Oddvar Olsen» – («Old McDonald») (Trad. arr. Eldar Vågan)
#«Høne pøne» – («Money Honey») (Jesse Stone/Eldar Vågan)
#«Je vil tru» – («I Believe») (Ervin Drake/Jimmy Shirl/Al Stillman/Irvin Graham/Eldar Vågan)
#«Flæsk-purka Anna» – («Polk Salad Annie») (Tony Joe White/Eldar Vågan)
#«Drukner sjela i brus» – («Singing the Blues») (Melvin Endsley/Eldar Vågan)
#«Kyss og klæm» – («Kiss 'N Coo») (T. J. Kuenster/Eldar Vågan/Viggo Sandvik)
#«Leiter etter skatten» – («Treasure Huntin' Fever») (T. J. Kuenster/Eldar Vågan/Viggo Sandvik)
#«Itte reis i frå øss» – («Red River Valley») (Trad. arr. Eldar Vågan)
#«Burning Love» – («Burning Love») (Dennis Linde/Eldar Vågan)
#«Telbarsatt tel deg» – («Come Back to You») (T. J. Kuenster/Eldar Vågan/Viggo Sandvik)
#«Ut på bygda» – («Back to the Country») (T. J. Kuenster/Eldar Vågan/Viggo Sandvik)
#«Rock-A-Doodle (Live From Pinky's Pallace)» – («Rock-A-Doodle») (T. J. Kuenster/Eldar Vågan/Viggo Sandvik)
#«Knyte en sko» – («Tyin' Your Shoes») (T. J. Kuenster/Eldar Vågan)

## Medvirkende
### Vazelina Bilopphøggers
*Viggo Sandvik: trompet og sang
*Jan Einar Johnsen: kor
*Eldar Vågan: kor og gitar, Vokal på «Knyte en sko»
*Arnulf Paulsen: trommer

### Øvrige medvirkende
*Brit Elisabeth Haagensli: sang som rollefiguren Goldie i duett med The King
*The Jordanaires: amerikansk kor
*Terje Methi: bassgitar
*Tor Welo: piano
*Tomas Siqveland: kor
*Håkon Iversen: kor
*Thor Andreassen: perkusjon
*Kristin Skaare: trekkspill
*Bjelleklang: Maskuline stemmer 
*Harald Tømte: Konferansier 
*Tekniker: Per Sveinson
*Overoppsyn: Jan Paulsen 
*Foto: Tom Hansen
*Coverdesign: Øyvind Bråss IF-C Special Effects & Animation

## Utgaver
*Slagerfabrikken, Opal Rekords - CD og Kassett utgitt 1994

## Referanser
Gå for gull!

***Gå for gull!*** er det syvende studioalbumet av rocke- og showbandet Vazelina Bilopphøggers. Albumet ble spilt inn i 1987 i Rosenborg Studios, Oslo, og gitt ut samme år. Per Sveinson var produsent og tekniker mens Eldar Vågan var medprodusent.

## Sporliste
#«Grete Waitz» – Treat Me Nice (Jerry Leiber/Mike Stoller/Viggo Sandvik Hansen/Eldar Vågan)
#«Aunli & Aunli» – Only the Lonely (Roy Orbison/Joe Melson/Viggo Sandvik Hansen/Eldar Vågan)
#«Birger Ruud» (Eldar Vågan)
#«Drink med is i (På Fornebu)» – It's So Easy (Buddy Holly/Norman Petty/Eldar Vågan)
#«Magan» – My Girl (Smokey Robinson/Ronald White/Eldar Vågan)
#«Vond rygg, såre knoker» – Trickle Trickle (Clarence Bassett/Eldar Vågan)
#«Gå for gull» – (Marie's the Name) His Latest Flame (Doc Pomus/Mort Shuman/Eldar Vågan)
#«Oddvar Brå» – I Really Love You (Leroy Swearingen/Eldar Vågan)
#«Tipping for'n far» (Eldar Vågan)
#«Hei gamle Valdresfjell» – City of New Orleans (Steve Goodman/Eldar Vågan)
#«September» – September Song (Kurt Weill/Viggo Sandvik Hansen/Eldar Vågan)
#«Hjallis boogie» (Eldar Vågan)
#«Bilbølla Ulla» (Eldar Vågan)
#«God kveld» (Eldar Vågan)

## Medvirkende
### Vazelina Bilopphøggers
*Viggo Sandvik: sang
*Jan Einar Johnsen: kor og saksofon
*Eldar Vågan: kor og gitar, blåsearrangement 
*Rune Endal: bassgitar
*Arnulf Paulsen: trommer
### Øvrige medvirkende
*Per Kolstad: piano
*Lasse Hafreager: piano, orgel, kor og trekkspill
*Henryk Lysiak: piano
*Brynjulf Blix: Kurzweil synthesizer
*Morten Sand: pedal steel gitar
*Per Hillestad: perkusjon
*Bjørn Juliusson: perkusjon
*Tor Andreassen: perkusjon
*Per Sveinson: perkusjon, produsent, tekniker 
*Svein Dag Hauge: akustisk gitar
*Håkon Iversen: kor
*Jens Petter Antonsen: trompet
*Ole Edvard Antonsen: trompet
*Morten Halle: saksofon, blåsearrangement
*Torbjørn Sunde: trombone
*Ulf Holand: utlån og programmering av Kurzweil synthesizer
*Olav Stedje: lån av klanger 
*Kai Nordrum: omslagsfoto 
*Knut Edvard Holm: sort/hvitt-foto
*BM Design AS: coverdesign 
## Utgaver
*Slagerfabrikken, Opal Rekords - LP, CD og Kassett utgitt 1987

## Kilder
*
Hææærli’ på toppen ta væla

***Hææærli' på toppen ta væla*** er det ellevte ordinære studioalbumet av rocke- og showbandet Vazelina Bilopphøggers. Albumet ble spilt inn i MajorStudio og Froskedammen Lydstudio i 1996 og ble produsert av bandet selv. Coveret er en parodi av coveret til The Beatles' LP *[[Sgt. Pepper's Lonely Hearts Club Band]]*.

## Sporliste
#«Sikker sex på Respatex» (Eldar Vågan)
#«Røyksjuk» – ''Baby, Now That I've Found You'' (Tony Macaulay/John McLoud/Eldar Vågan/Viggo Sandvik/Tor Welo)
#«Ingenting er slik det var» – *Et si tu n'existais pas* (S. Cutugno/P. Losito/V. Pallavicini)
#«Hårete gåsunger» (Eldar Vågan)
#«Stort sett feit (på det jevne)» (Viggo Sandvik/Eldar Vågan)
#«Solskinn inni Blådressen min» – ''Love Grows (Where My Rosemary Goes)'' (B. Mason/T. Macaulay/Eldar Vågan)
#«Villmænn» – *The Wild One – Real Wild Child* (O'Keefe/Green/Owens/Eldar Vågan)
#«Åmotfors – Sköna Värmland» (Eldar Vågan)
#«Baron uten bar» – ''Judy in Disguise (With Glasses)'' (John Fred/Andrew Bernard/Eldar Vågan)
#«Sjømannsbruden En seiler vals» (Eldar Vågan)
#«Hææærli' på toppen ta væla» (Eldar Vågan)
#«Blue, blue, blue Hawaii» (Eldar Vågan)
#«Trynet på en dau mann» – *Down Among the Dead Men* (Vanda/Young/Eldar Vågan)
#«Frognerseter-jentens søndag» (Eldar Vågan)

## Medvirkende
### Vazelina Bilopphøggers
*Viggo Sandvik: sang og trompet
*Jan Einar Johnsen: saksofon, orgel og kor
*Eldar Vågan: gitar, kor og trekkspill, vokal på «Trynet på en dau mann»
*Arnulf Paulsen: trommer
### Øvrige medvirkende
*Tom Berg: saksofon og klarinett
*Tor Welo: piano og elektrisk orgel
*Terje Methi: bassgitar
*Nils Jansen: saksofon og klarinett
*Tor Andreassen: perkusjon
*Per Øystein Sørensen: kor
*Vegard Johnsen, Hans Morten Stensland, Ezergailis Pauls og Atle Sponberg: fiolin
*Dorthe Dreier: bratsj
*Hans Josef Groh: cello
*Dag Eriksen: trombone
*Jens Petter Antonsen: trompet
*Bengt Olsson: tekniker
*Per Sveinson: tekniker
*Tom Carlsen: tekniker
*Mikkel Schille: mastering
*Ola Johansen: mastering

## Utgaver
*Slagerfabrikken, Opal Rekords - CD og Kassett utgitt 1996
Bjarne

**Bjarne** er et nordisk mannsnavn med norrøn opprinnelse. Navnet betyr «bjørn» og er mest utbredt i Danmark. Det er også vanlig i Færøyene og Island i formen *Bjarni*. En navnebærer er den danske informatikeren Bjarne Stroustrup (født 1950), som skapte programmeringsspråket C++.

## Etymologi
*Bjarne* har opprinnelse i norrøne *Biarni*, som var en variant av *Biǫrn*, «bjørn», eller en kortform av navn med dette leddet, som *Biǫrnólfr* eller *Biarnheðinn*. Ordet *bjørn* kan også bety «det brune dyret», og karakteriserer styrke og kraft.

## Utbredelse
*Biarni* var et vanlig mannsnavn på Island og antakelig også i Norge i vikingtiden. Over 10 forskjellige personer med navnet er nevnt i Landnåmabok.
*Biarni* er også kjent brukt i tre runeinnskrifter fra vikingtiden. *Bjarne* var et vanlig mannsnavn i Norge i middelalderen. Over 70 forskjellige personer med navnet er nevnt i Regesta Norvegica.
*Biønne* er kjent brukt i Norge på 1500-tallet. Over 5 personer med navnet er nevnt i norske lensrekneskapsbøker 1548-1567, men navnet var ikke blant de mest brukte.
I nyere tid var *Bjarne* blant de mest populære navnene på nyfødte gutter i Norge i perioden ca. 1895&ndash;1935, men har siden falt i popularitet.

Formen *Bjarni* var et svært vanlig navn på Island på midten av 1800-tallet.

*Bjarni* er i dag et svært vanlig navn på Island. Navnet *Bjarne* har foruten å være populært i Danmark og Norge også hatt en viss spredning i Sverige og Tyskland. 

|}

## Kjente personer med navnet

Personene i listen er ordnet kronologisk etter fødselsår.
* Bjarne Aas (1886–1969), norsk båtkonstruktør
* Bjarne Amdahl (1903–1968), norsk komponist og dirigent
* Bjarne Nerem (1923–1991), norsk jazzsaksofonist
* Bjarne Stroustrup (født 1950), dansk informatiker, skaperen av programmeringsspråket C++
* Bjarne Håkon Hanssen (født 1962), norsk politiker (Ap), tidligere statsråd
* Bjarne Riis (født 1964), dansk tidligere profesjonell syklist og Tour de France-vinner
* Bjarne Melgaard (født 1967), norsk samtidskunstner
* Bjarne Solbakken (født 1977), norsk alpinist
* Bjarne Frang, norsk skøyteløper
* Bjarne Skeie,  norsk investor og offshoregründer

## Annen bruk av navnet
* Bjarne Betjent, figur i barne-tv-serien Sesam Stasjon.

## Referanser


## Eksterne lenker
*
Roseveien (Oslo)

::*Se [[Roseveien|pekerside]] for flere forekomster av Roseveien.*

**Roseveien** (1A–9B, 2–6) er en vei på Refstad i Bydel Bjerke i Oslo. Veien begynner som blindvei ved Ringveien i sør og ender opp i Liljeveien i nordøst. Veien er i overkant av 150 meter lang og består av villabebyggelse.

Veien har blomsternavn, i likhet med flere andre i området.

## Se også
* Liste over Oslos gater

## Referanser


## Litteratur
*
Roseveien

**Roseveien** finnes flere steder:

* Roseveien (Oslo)
* Roseveien (Fredrikstad)
* Roseveien (Sandnes)
* Roseveien (Drammen)
* Roseveien (Skedsmo) – Kjeller
* Roseveien (Jevnaker)
* Roseveien (Modum) – Geithus
* Roseveien (Porsgrunn) 
* Roseveien (Halden) – Tistedal
* Roseveien (Skiptvet)
* Roseveien (Øvre Eiker) – Hokksund
* Roseveien (Hamar) – Ridabu
* Roseveien (Tønsberg) – Tolvsrød
* Roseveien (Rygge) 
* Rosevegen (Time) – Bryne
* Rosevegen (Stange) – Ottestad
* Rosevegen (Lier) – Tranby
* Rosevegen (Songdalen) – Nodeland
* Rosevegen (Harstad)
* Rosevegen (Karmøy) – Avaldsnes
* Rosevegen (Klepp) – Kleppe
Hjulkalender

***Hjulkalender*** er et musikkalbum av rocke- og showbandet Vazelina Bilopphøggers. Albumet inneholder musikk fra TV-serien Vazelina Hjulkalender som gikk første gang på TV 2 jula 2000. Albumet ble spilt inn i Fagerborg Studio og ble produsert av Eldar Vågan med unntak av sangen «Baller i luften» som første gang var med på *[[Blå lys]]* og ble da produsert av Jan Paulsen.

Idéen til *[[«Riverdæns»]]* fikk Vazelina utpå natta da de bodde på Utsikten kro og hotell i Kvinesdal. De hadde før på kvelden spilt på en plass som var et kombinert sagbruk og bar.

## Sporliste
#«Hjul-jul i jul» (Eldar Vågan/Tande P./Viggo Sandvik)
#«Hem'att tel jul» (Eldar Vågan/Tande P./Viggo Sandvik)
#«Lys i krana» (Eldar Vågan/Tande P./Viggo Sandvik)
#«Fem fyrer med ved» (Nyinnspilling) (Eldar Vågan)
#«En kvil i julestria» (Eldar Vågan/Tande P./Viggo Sandvik)
#«Baller i luften» (Eldar Vågan)
#«Hjulkalender-tema» (Eldar Vågan)
#«Kano hula-hula» (Nyinnspilling) (Eldar Vågan)
#«Hemmelig forelsket (Hvor vil dette bære hen)» (Eldar Vågan/Tande P./Viggo Sandvik)
#«Grønne gummistøvler» (Eldar Vågan)
#«Bilopphøgger Boogie» (Eldar Vågan)
#«Aspic og Ruslebiffen» (Eldar Vågan/Tande P./Viggo Sandvik)
#«To par gebiss» (Eldar Vågan)
#«Ingen får ei pakke i frå nissen» (Eldar Vågan/Tande P./Viggo Sandvik)
#«Riverdæns» – (Riverdance?) (Trad. /Eldar Vågan)
#«Bruspulver-bossa» (Eldar Vågan/Tande P./Viggo Sandvik)
#«Det beste i livet er gratis» (Eldar Vågan)
#«Den magiske hansken» (Rulletekst musikk) (Eldar Vågan)

## Medvirkende
### Vazelina Bilopphøggers
*Viggo Sandvik: sang og trompet
*Jan Einar Johnsen: saksofon, orgel og kor
*Eldar Vågan: gitar, trekkspill og kor
*Arnulf Paulsen: trommer

## Dessuten medvirker
*Maj Britt Andersen: som rollefiguren *Synnøve Glenna*
*Hilde Lyrån: som rollefiguren *Inga Toppen*
*Per Egil Aske, Lasse Lindtner og Gustav Adolf Hegh: som rollefigurene *Bruspulverguttene*
*Tom Berg: saksofon og fløyte
*Tor Welo: piano, orgel og strykearrangement
*Terje Methi: bass
*Knut Hem: rytmeinstrumenter og Hawaii-gitar 
*Henning Hoel Eriksen: synth-programmering
*André Orvik, Jørn Halbakken, Hans Morten Stensland og Vegard Johnsen: fiolin
*Dorthe Dreier: bratsj 
*Hans Josef Groh: cello 
*Steinar Ofsdal: irsk fløyte
*Stian Carstensen: trekkspill
*Jens Petter Antonsen: trompet
*Per Øystein Sørensen og Heine Totland: kor
*Leif Osen: rytmeinstrumenter på «Grønne gummistøvler» og «To par gebiss»  
*Tor Andreassen: rytmeinstrumenter på «Bilopphøgger Boogie»  
*Leif Jensen: rytmeinstrumenter på «Baller i luften» 
*Rune Endal: bass på «Grønne gummistøvler»  og «Baller i luften» 
*Lasse Hafreager: piano på «Baller i luften»
*Trond Eliassen: sax på «Baller i luften»

## Utgaver
*Universal  Music AS, Norway, Opal Rekords - CD utgitt 2000
*Barneselskapet - CD utgitt 2002

## Referanser


## Eksterne lenker
*
Gunnar Syverstad

**Gunnar Bryde Syverstad** (1910–1945) var laboratorieassistent på Vemorkanlegget, Rjukan tungtvannfabrikk. Han var på innsiden og ga motstandsstyrkene informasjon. I februar 1944 måtte Syverstad flykte til England. Her ble han med i Kompani Linge og fikk sersjants grad. Han ble i oktober samme år sluppet i fallskjerm over Ugleflott i øvre Telemark for å delta i Operasjon Sunshine.

11. mars 1945 hadde gruppen tatt lensmannen til fange da de fryktet at gruppen kunne ha blitt avslørt. Under avhør av lensmannen i en hytte på Syrebekkstølen kom broren til lensmannen og skjøt lensmannen fri. Både Leif Tronstad og Syverstad ble drept i oppgjøret. Broren til lensmannen hadde funnet frem ved å følge sporene til hytta, og da han kom frem var det ikke vakthold der. Motstandsmannen Jon Landsverk og Einar Skinnarland gjemte likene i et vann like ved, men de ble funnet av tyskerne og ble fotografert og brent dagen etter.

Lensmannen ble i 1947 dømt til fem års fengsel for drapsforsøk, og broren fikk ti års fengsel for drap. En bauta til minne om agentene ble reist på Syrebekkstølen etter krigen.

## Utmerkelser
Syverstad ble posthumt tildelt British Empire Medal og St. Olavsmedaljen med ekegren.

## Minnesmerker
**Gunnar Syverstads vei** på Rjukan i Tinn kommune går sørover fra Fv37 (Fossoveien) på Våer til Vemorkbrua. Veien går videre opp til Vemork hvor produksjonsanlegget for tungtvann ble sprengt under Vemork-aksjonen (Operasjon Gunnerside) natt til 28. februar 1943.

Veien er 380 m lang og er oppkalt etter laborant og motstandsmann Gunnar Syverstad (1910–1945). Dette var Syverstads daglige vei til arbeidet på Vemork i krigsårene. Navnevedtak ble gjort i 1990.

## Litteratur
* Erling Jensen, Per Ratvik, Ragnar Ulstein: *Kompani Linge – bind 2*. (1948) ISBN 8244500573
* Berg, John: *Soldaten som ikke ville gi seg*. (1986) Metope. ISBN 8240300022. 
* Poulsson, Jens-Anton: *Tungtvannssabotasjen, kampen om atombomben 1942-1944, antisabotasje 1944-1945* ISBN 8245808032

## Referanser


## Eksterne lenker
* Operasjon Sunshine – aktiv tjeneste i Telemarksfjellene
Patricia Routledge

**Katherine Patricia Routledge** (1929–2025) var en britisk skuespiller, kjent fra rollen som Hyacint Bucket i TV-serien *[[Høy på pæra]]*. Før *Høy på pæra* hadde Routledge en karriere innen teater, og da spesielt i musikaler i Storbritannia og USA på 1960- og 1970-tallet.

## Bakgrunn
Routledge ble født i Birkenhead i Cheshire i 1929. Etter fullført utdanning ved Birkenhead High School og Universitetet i London, begynte hun sin skuespillerkarriere ved Liverpool Playhouse. Hun studerte også ved Bristol Old Vic Theatre School.

## Karriere
### Teater
Routledge opptrådte i en mengde sceneproduksjoner, blant annet *Little Mary Earnest*, *Noises Off*, *[[Hvem er Ernest]]* og *The Solid Gold Cadillac*. Hun hadde sin debut på Broadway i 1966. Routledge vant Tony-prisen for beste kvinnelige hovedrolle i en musikal for innsatsen sin i musikalen *[[Darling of the Day]]* i 1968.

De nærmeste årene etter *Darling of the Day* hadde Routledge roller i flere mindre suksessfulle produksjoner. I 1980 medvirket hun imidlertid i en suksessoppsetning i New York, der hun spilte Ruth i Gilbert og Sullivans musikalkomedie *[[The Pirates of Penzance]]*, med blant andre Kevin Kline og Linda Ronstadt som motspillere.

### Film og TV
Routledge opptrådte i flere TV-serier, blant annet *[[Coronation Street]]* og *[[Høy på pæra]]*. I *Høy på pæra* hadde hun rollen som den snobbete «Hyacint Bucket» (som krevde at folk uttalte etternavnet hennes som *Bouquet*) som er kjent for sine «middager i lyset av stearinlys».

I 1996 fikk hun hovedrollen i en annen TV-serie, *[[Hetty Wainthropp Investigates]]*, der Dominic Monaghan hadde rollen som hennes assistent.

## Utmerkelser
I 1993 ble Routledge utnevnt til offiser av Order of the British Empire, og i 2004 ble hun forfremmet til kommandør av samme orden. Nyttårsaften 2016 ble Routledge utnevnt til storkorsdame av Order of the British Empire. Hun ble dermed opphøyd i ridderstanden og fikk rett til å føre tiltaleformen dame foran sitt navn.

## Referanser


## Eksterne lenker
* 
* Hjemmesiden til ''Høy på pæra''
Barne- og ungdomspsykologi

**Barne- og ungdomspsykologi** er et fagområde som tar sikte på å beskrive og forklare endringene i opplevelse og atferd gjennom barne- og ungdomsalderen. Barne- og ungdomspsykologi er en del av utviklingspsykologien, som omhandler utviklingen gjennom *hele* livsløpet – fra unnfangelse til død. Barne- og ungdomspsykologi er et viktig studieområde innenfor pedagogisk psykologi og dermed innenfor pedagogikken.
Christopher Wren

**Christopher Wren** (født , død ) var en engelsk vitenskapsmann og arkitekt, berømt for sin rolle i gjenoppbyggingen av Londons kirker etter storbrannen i London i 1666.

Wren er særlig kjent for sine plantegninger av St. Pauls katedral, en av Englands få domkirker oppført etter middelalderen, og landets eneste renessansedomkirke. Han hentet inspirasjon fra Peterskirken i Roma, og selv om planene ble møtt med stor motstand, lyktes det ham å gi London og England et av byens og landets prektigste byggverk.

Wren ble født i 1632 i Wiltshire som sønn av domprosten i Windsor. Som gutt møtte han den unge prins Karl, som senere ble konge og ansatte Wren som arkitekt. Han fikk sin utdannelse på Westminster School og Wadham College ved Universitetet i Oxford, og ble valgt til All Souls. I 1657 begynte han å undervise i astronomi ved Gresham College, og fire år senere ble han professor i astronomi ved Oxford, inntil han gikk av i 1673. Wren var også medstifter av Royal Society, som han var formann for fra 1680 til 1682.

Hans første større arkitektoniske arbeid var Sheldonian Theatre, som er bevart i Oxford, og han tegnet flere andre universitetsbygninger i både Oxford og Cambridge, blant annet universitetskirkene ved Pembroke College og Emmanuel College i Cambridge.

Etter den store bybrannen i London ble han valgt som arkitekt for St Pauls katedral, og deretter viet han seg helt til arkitekturen. Planleggingen og oppføringen av den nye domkirken fant sted fra 1675 til 1710, og i mellomtiden tegnet Wren sammen med sine kolleger Robert Hooke og Nicholas Hawksmoor, mange andre bygninger, blant annet 51 kirker i London som erstatning for de 81 som var blitt ødelagt, og hvorav mange er bevart. Han deltok også i tegningen av Monument to the Great Fire of London, Royal Greenwich Observatory, Chelsea Hospital, Greenwich Hospital, Marlborough House, Ashmolean Museum i Oxford, Wren Library ved Trinity College i Cambridge, og mange andre fremtredende bygninger.

Christopher Wren ble slått til ridder i 1673, og var medlem av parlamentet i periodene 1685&ndash;1688 og 1702&ndash;1705.

Forfatteren John Aubrey skrev at Wren ble frimurer i 1691.

Wren døde i 1723 og ble begravd i St Pauls katedral. En innskrift i domkirken, dedisert til arkitekten, lyder «*Lector, si monumentum requiris, circumspice*» («*Leser, hvis du søker et minnesmerke, så se deg omkring*»).

## Referanser


## Litteratur
* *On a Grander Scale: The Outstanding Career of Sir Christopher Wren* (ISBN 0-00-710775-7 innbundet, ISBN 0-00-710776-5 uinnbundet)
* *His Invention So Fertile: A Life of Christopher Wren* (ISBN 0-19-514989-0)
Kalevi Huuskonen

**Kauko Kalevi Huuskonen** (født 21. april 1932 i Vesanto, død 7. januar 1999) var en finsk skiskytter.

I det tredje VM i skiskyting 1961 i Umeå gikk han til topps på 20 kilometer, og var med på Finlands lag som vant lagkonkurransen.

## VM-medaljer
* 1961  Umeå -  Gull i skiskyting, 20 km, menn 
* 1961  Umeå -  Gull i skiskyting, lagkamp, menn 
* 1962  Tavastehus -  Sølv i skiskyting, lagkamp, menn 

## Eksterne lenker
*
Buffo

**Buffo** betegner den tenor eller bass (sjeldnere baryton) i en opera eller operette som har en komisk rolle. Uttrykket brukes også om komiske sangstemmer i andre ensembler.

Bufforoller er gjerne karakterer som nærmer seg karikaturer, overdrevne figurer eller typer som bare gjennom gester, mimikk og kostymering kan få publikum til å le. Ofte gis en bufforolle i en oppsetning et lokalt tilsnitt ut fra stedet stykket spilles.
  
En buffo besitter gjerne ikke det samme stemmematerialet som sangere med lyrisk- eller helterepertoar. Skuespillerevnene kan derimot være desto større.

Det kvinnelige motstykket til buffo kalles subrette og blir vanligvis sunget av en sopran.

## Noen berømte bufforoller

### Opera

*Gioacchino Rossini, *[[Barbereren i Sevilla]]*: Figaro (baryton)
*Wolfgang Amadeus Mozart, *[[Bortførelsen fra Serailet]]*: Pedrillo (tenor)
*Wolfgang Amadeus Mozart, *[[Don Giovanni]]*: Leporello
*Wolfgang Amadeus Mozart, *[[Cosi fan tutte]]*: Don Alfonso
*Bedrich Smetana, *[[Den solgte brud]]*: Wenzel (tenor)

### Operette

*Ralph Benatzky, *[[Sommer i Tyrol]]*: Sigismund (tenor)
*Emmerich Kálmán, *[[Gevinne Mariza]]*: Baron Koloman Zsupán (tenor)
*Franz Lehár, *[[Tsarevitsj]]*: Ivan tenor)
*Johann Strauss d.y., *[[En natt i Venedig]]*: Caramello (tenor)
*Johann Strauss d.y., *[[Flaggermusen]]*: Dr. Blind (Tenor)
*Johann Strauss d.y., *[[Sigøynerbaronen]]*: Koloman Zsupán (bass)
*Johann Strauss d.y., *[[Wienerblod]]*: Josef (tenor)
Religionspedagogikk

**Religionspedagogikk** er at fagområde som i snever betydning kan defineres som læren om den religiøse undervisning og oppdragelse, som enten kan være forankret i teologien eller i den allmenne pedagogikk. 

I videre betydning kan religionspedagogikk forstås som en teologisk begrunnet lære om undervisning og oppdragelse. Etter en slik forståelse blir religionspedagogikk et fagområde som har hele den pedagogiske virkelighet som sitt studieområde – ut fra den tanke at den religiøse tro omfatter alle sider ved livet og dermed kan kaste lys over alle sider ved barnets og den unges utvikling og oppdragelse. Religionspedagogikken har da felles problemområde med den allmenne pedagogikken, men behandler de pedagogiske spørsmål ut fra en annen synsvinkel – den teologiske. 

Andre velger pedagogikk – og ikke teologi – som basisfag for religionspedagogikken. Men også med et slikt utgangspunkt vil en legge verdier til grunn for det religionspedagogiske arbeid.
Gilles Marguet

**Gilles Marguet** (født 3. desember 1967) er en fransk tidligere skiskytter.

## Meritter
**OL**
* Bronse på 4 x 7,5&nbsp;km stafett under OL 2002 i Salt Lake City
**VM**
* Gull på 4 x 7,5&nbsp;km stafett under VM 2001 i Pokljuka, Slovenia
* Bronse i lagkonkurransen under VM 1993 i Borovets, Bulgaria

## Referanser


## Eksterne lenker
* 
* Om Gilles Marguet på Biathlonworld
Markus Gandler

**Markus Gandler** (født 20. august 1966 i Kitzbühel) er en østerriksk tidligere langrennsløper som fra 2003 til ski-VM 2019 var langrennssjef i det østerrikske skiforbundet. Han måtte gå av da to østerrikske landslagsløpere ble tatt for doping under mesterskapet.

Gandler deltok i verdenscupen i 16 år, og la opp i mars 2000. Hans beste verdenscupprestasjon var en tredjeplass i Canmore i Canada vinteren 1989/90. Et foreløpig karrierehøydepunkt ble satt under OL 1998 i Nagano, da han tok sølvmedaljen på 10&nbsp;km, bare slått av Bjørn Dæhlie. Det var Østerrikes første OL-medalje i langrenn noensinne.

Året etter ble det nok en seier for Gandler, da Østerrike tok et overraskende stafettgull på hjemmebane under VM 1999 i Ramsau. Han var startmann på det østerrikske laget, som hadde Alois Stadlober, Mikhail Botvinov og Christian Hoffmann på de øvrige etappene.

## Meritter

### [[Olympiske leker]]
* Sølv på 10&nbsp;km klassisk i Nagano 1998
* 7.-plass på 15&nbsp;km i Nagano 1998
* 9.-plass på 4 x 10&nbsp;km stafett i Nagano 1998
* 28.-plass på 15&nbsp;km i Albertville 1992
* 24.-plass på 10&nbsp;km i Albertville 1992
* 41.-plass på 50&nbsp;km i Albertville 1992

### [[Ski-VM|Verdensmesterskap]]
* Gull på 4 x 10&nbsp;km stafett i Ramsau 1999

### [[Verdenscupen i langrenn|Verdenscupen]]
* 3.-plass i Canmore 1989/90

## Referanser


## Eksterne lenker
*
Selvbilde

**Selvbilde** er den oppfatning man har om seg selv, godt eller dårlig. Med det menes summen av de inntrykk og tanker et enkeltmenneske har om seg selv og sin plass i forhold til andre individer og samfunnet forøvrig.

Begrepet selvbilde brukes i psykologi, psykoterapi, pedagogikk og i historiske analyser, men også i dagligtale («Han / hun har et dårlig selvbilde»).

## Referanser
Aleksandr Popov (skiskytter)

**Aleksandr Vladimirovitsj Popov** (russisk Александр Владимирович Попов, født 1965) er en russisk tidligere skiskytter som konkurrerte for Sovjetunionen, SUS og Belarus. Siden 1999 har han vært hovedtrener for det belarusiske skiskytterlandslaget.

## Meritter
### [[:Kategori:Skiskyting under vinter-OL|Olympiske leker]]
* 1988 Calgary &ndash; gull på stafetten - 
* 1992 Albertville &ndash; sølv på stafetten - 

### [[VM i skiskyting|Verdensmesterskap]]
* 1987 Lake Placid &ndash; sølv på stafetten - 
* 1989 Feistritz &ndash; gull på lagøvelsen og sølv på stafetten - 
* 1991 Lahtis &ndash; sølv på stafetten og 20&nbsp;km - 
* 1992 Novosibirsk &ndash; gull på lagøvelsen - 
* 1995 Antholz &ndash; bronse på stafetten - 
* 1996 Ruhpolding &ndash; gull på lagøvelsen, bronse på stafetten - 
* 1997 Osrblie &ndash; gull på lagøvelsen - 

### [[Verdenscupen i skiskyting|Verdenscupen]]
* Nummer to sammenlagt sesongen 1988/89 (etter Eirik Kvalfoss)

## Referanser


## Eksterne lenker
* 
* Profil
Youjeen

**Cho Youjeen** er en etnisk koreaner, født og oppvokst i Japan. Hun gikk på en koreansk skole hvor hun møtte personene som skulle utgjøre bandet Cherry Filter. Youjeen forlot senere Japan og reiste til Korea for å gjøre en karriere innenfor musikk i bandet Cherry Filter. Hun snakker flytende japansk, koreansk og engelsk og bruker alle tre språkene i sangene sine, men de fleste sangene er på japansk. 
     
Youjeen forlot midlertidig Cherry Filter i 2001 for å prøve seg i Japan som solo-artist. Der fikk hun hjelp av ex-LUNA SEA medlemmet J og Franz Stahl fra Foo Fighters. Youjeens karriere var noe vellykket der hun utgav 5 singler og 2 album over en periode på to år. Men etter hennes andre japanske album BEWITCH, begynte hennes japanske musikalske aktiviteter å opphøre. Men Youjeen er fremdeles veldig aktiv i Korea som et medlem av Cherry Filter.

## Eksterne lenker
* 
* 
* Offisielle koreanske Cherry Filter webside
* Youjeen - Daydreamin' på Youtube
Tungekyss

Et **tungekyss** (også kalt **fransk kyss**) er et kyss der tungene til de som kysser, rører ved hverandre. 

I tillegg til at tungene røres, kan tungekyss også omfatte at man suger eller småbiter på hverandres lepper. 

## Eksterne lenker
* 
* How to French Kiss; wikihow.com
Adrian Boothroyd

**Adrian «Aidy» Boothroyd** (født 8. februar 1971 i Bradford) er en engelsk tidligere fotballspiller og senere trener som for øyeblikket er manager for Englands U20 landslag.

Boothroyd spilte i de lavere divisjoner som venstreback. Han spilte for Huddersfield Town, Bristol Rovers, Hearts, Mansfield Town og Peterborough United. Han spilte flest kamper for Mansfield av klubbene han var innom. Boothroyd måtte legge opp da han var 26 år på grunn av skader.

I mars 2005 ble han ansatt som Watford-manager. I hans første sesong i klubben, førte han laget til Premier League. Han var da den yngste manageren i Premier League. Boothroyd var i Watford til 2008. I 2009 ble han ny manager i Colchester United FC etter at Paul Lambert ble ny manager i Norwich City FC.

## Referanser


## Eksterne lenker
*
Lysende nattskyer

**Lysende nattskyer**, også kjent som **noctilucente skyer** eller **polarmesosfæriske skyer**, er et lysende skyfenomen som oppstår et stykke før solen står opp eller etter solen har gått ned. De er mest vanlig i sommermånedene mellom 50° og 70° nord og sør for ekvator.

De er de høyeste skyene som kan oppstå i atmosfæren, og er å finne i mesosfæren i høyder på rundt 75 ~ 85&nbsp;km. De er bare synlige når solen skinner på dem fra under horisonten og de lavere delene av atmosfæren er mørk.

Vi vet ikke så mye om de lysende nattskyene, særlig fordi de er så høyt oppe at fly og værballonger ikke når så høyt. Skyer oppstår vanligvis ikke i så store høyder. I 2006 skal det derimot sendes opp en satellitt (AIM) som skal brukes i forskning på slike skyer.

Tidligere var en forklaring at skyene kunne bestå av vulkansk aske eller meteorstøv, men i dag vet vi at de hovedsakelig består av iskrystaller. Det kan se ut til at det er et relativt nytt fenomen siden de først ble rapportert i 1885, like etter et utbrudd av vulkanen Krakatau, og det har blitt foreslått at de kan være et resultat av klimaendringer. Dr. Michael Stevens, en amerikansk forsker fra Naval Research Laboratory, tror at utslipp fra romfartøy kan føre til lysende nattskyer.

28. august 2006 fortalte forskere fra Mars Express-ferden at de fant skyer av karbondioksid 100&nbsp;km over planeten Mars, som lignet lysende nattskyer.

## Referanser


## Se også
* Perlemorskyer

## Eksterne lenker
* 
* AIM satellitt oppdraget 
* BBC artikkel om AIM
* Side for observasjoner av lysende nattskyer
* Noctilucent Clouds in the Classroom
* Solar Occultation for Ice Experiment (SOFIE)
* Link mellom lysende nattskyer og romfartøy
* Lysende nattskyer over Sverige
* Flere bilder
Beşiktaş JK

**Beşiktaş Jimnastik Kulübü** (norsk: Beşiktaş Gymnastikk Klubb), eller forenklet Beşiktaş (tyrkisk uttale: [beʃiktaʃ]), er et profesjonelt idrettslag som ble stiftet i 1903 i distriktet Beşiktaş i Istanbul, Tyrkia. Klubben konkurrerer innen en rekke idrettsgrener, inkludert fotball, basketball, volleyball, håndball, friidrett, boksing, bryting, sjakk, bridge, turn, roing, bordtennis, og paralympiske idrett. Klubbens farger er svart og hvit.

## Beşiktaş' fotballag
Hjemmebanen til Beşiktaş er Vodafone Arena som er ferdigbygget i 2016.

De norske spillerne Ronny Johnsen, Thomas Myhre, John Carew og Arild Stavrum har spilt for Beşiktaş.

## Meritter fotballag
;Tyrkisk Super Liga (16)
1956-1957, 1957-1958, 1959-1960, 1965-1966, 1966-1967,,  1981-1982, 1985-1986, 1989-1990, 1990-1991, 1991-1992,, 1994-1995, 2002-2003, 2008-2009, 2015-2016, 2016-2017,
, 2020-2021

;
;Tyrkisk Seriecup (11)
1974-1975, 1988-1989, 1989-1990, 1993-1994, 1997-1998, 2005-2006, 2006-2007, 2008-2009, 2010-2011, 2020-2021, 2023-2024

;
;Tyrkisk Super Cup (10)
1967, 1974, 1986, 1989, 1992, 1994, 1998, 2006, 2021, 2024

;
;Champions League
Kvartfinale (1): 1987

;
;UEFA Europe League
Kvartfinale (2): 2003, 2017

## Spillerstall
Oppdatert 7. mai 2022.

### Utlånte spillere

## Referanser


## Eksterne lenker
*
FK Lokomotiv Moskva

**Futbolnyj Klub Lokomotiv Moskva** (russisk: Футбольный клуб «Локомотив» Москва) er en fotballklubb fra Moskva. Den ble grunnlagt i 1923 som «Oktoberrevolusjonsklubben» og forandret navn til dagens navn i 1936. I Sovjettiden var klubben organisert i Lokomotiv-systemet, og var dermed underlagt jernbanearbeidernes fagforening.

Lokomotiv har vunnet det russiske seriemesterskapet tre ganger (2002, 2004 og 2018), og den russiske cupen ni ganger (1996, 1997, 2000, 2001, 2007, 2015, 2017, 2019 og 2021). 
Den sovjetiske cupen ble vunnet i 1936 og 1957.

Lokomotiv Moskva var i semifinalen i Cupvinnercupen i 1998 og 1999, spilte i gruppespillet i Mesterligaen i 2002/2003 og ble slått ut av turneringen av Monaco i åttendedelsfinalen i 2004.

Lokomotiv Moskva spiller sine hjemmekamper på RZD Arena.

## Spillerstall
Oppdatert 17. mai 2022.

### Utlånte spillere

## Referanser


## Eksterne lenker
*
Egersunds Idrettsklubb

**Egersunds Idrettsklubb** (stiftet 16. september 1919) et idrettslag fra Egersund i Rogaland, som driver med fotball, friidrett og håndball.

Klubben ble stiftet 16. september 1919. I årene før krigen hevdet A-laget seg bra i Rogalands kretsserie, med tredjeplass i klasse A i 1932 som beste plassering. Laget spilte i Norgesserien i den avbrutte sesongen 1939-40, men har senere aldri spilt på øverste nivå i norsk fotball.

Klubbens A-lag i fotball kom på femteplass i OBOS-ligaen i 2025-sesongen.

## Tabellen 2026

## Spillerstall
*Oppdatert 24. oktober 2025.
*

### Utlånte spillere

## Kjente tidligere spillere

## Administrasjonen
### Ledelse

### Nåværende ledelse og støtteapparat
*Oppdatert 3. januar 2025.
*

## Referanser


## Kilder

* 

* 

## Eksterne lenker
*
Darbu

**Darbu**  er et tettsted i Fiskum i Øvre Eiker. Navnet uttales *´darrbu*. Tettstedet har  innbyggere per . I tettstedet ligger blant annet Fiskum kirke og Darbu stasjon. Ved Darbu ligger Fiskum gamle kirke fra ca. 1250. På Rud ligger Buskerud folkehøgskole. Tettstedet ligger omtrent midt mellom Hokksund og Kongsberg.

I 1871 ble Darbu stasjon åpna langs Sørlandsbanen. Jernbanestasjonen fikk navnet etter garden Darbu som den ble lagt på; og tettstedet har i sin tur fått navnet fra stasjonen.

På sommeren i 2009 ble det avdekket arkeologiske funn fra steinalderen nær Gamle Kongsbergvei. Funnene ble foreløpig datert til å være 12&nbsp;000 år gamle. Gjenstandene som ble funnet var flintavslag og flekker av flint.

## Referanser


## Eksterne lenker
* Stasjonsdatabasen
Værballong

En **værballong** er en innretning meteorologer bruker til å foreta målinger i atmosfæren.
Den består av en stor ballong som er fylt med gass (som oftest hydrogengass, men helium kan også brukes), der det henger en kapsel med meteorologiske måleinstrumenter på undersiden. Denne kapselen kalles en radiosonde. Værballonger blir brukt til å måle for eksempel atmosfæretrykk, luftfuktighet og temperatur, og hvordan disse varierer oppover i luftlagene. Data om vindstyrke og vindretning gis ved enten å spore ballongen med en radar eller å få data sendt fra en GPS. Ballongene kan nå opp til 40 km høyde før reduksjonen i lufttrykket gjør at de sprekker. Målingene sendes til målestasjonene med en mobilantenne.

## Eksterne lenker
*
Frank Ottersen

**Frank Ottersen** (født 14. mars 1921 i Oslo, død 22. mai 1971 i Kolding, Danmark) var en norsk musiker (fiolin, saksofon, bass) og orkesterleder, kjent fra Oslos jazzmiljø og opptredener på radio og utgivelser. I 1950-årene var han orkesterleder for plateselskapet Philips og akkompagnerte blant annet Søstrene Bjørklund.

Han ble med i Oslo Rytmeklubb (1938) og ledet snart flere besetninger som
«Swing Ensemble» (også kalt «Frankie Swingers»), «F.O.'s Strenge Trio», «F.O. og hans Sextette», diverse husband, ved Edderkoppen teater og diverse restaurant-orkestre.
Ottersen virket også som kapellmester på Chat Noir, gjorde flere komposisjoner (bl.a. innspilt av Robert Normann) og spilte i
orkestre ledet av Robert Normann, Alf Søgaard og Rolf Syversen.  Han 
var mangeårig vinner av nasjonale utøverkonkurranser på sitt instrument.
I den senere tid virket han i København med fiolinist Stuff Smith.  

## Referanser


## Eksterne lenker
* 
*  Biografi fra Jazzbasen.
*  Diskografi fra Jazzbasen.
Rolf

**Rolf** er et mannsnavn. Det har sin opprinnelse i det germanske navnet *Hrolf*, en innsnevring av *Hrodwulf*, som er en forbindelse mellom ordene *hrod* («berømt») + *wulf* («ulv»). Det norrønske kognatet er *Hrólfr*.

## Utbredelse
*Hrólfr* var et vanlig mannsnavn på Island og antakelig også i Norge i vikingtiden. Over 20 forskjellige personer med navnet er nevnt i Landnåmabok.
*HrólfR* er også kjent brukt i 14 runeinnskrifter fra vikingtiden. 
*Rolv* var et noe brukt mannsnavn i Norge i middelalderen. Over 70 forskjellige personer med navnet er nevnt i Regesta Norvegica, men navnet var ikke blant de mest brukte.
*Rolff* var et noe brukt mannsnavn i Norge på 1500-tallet. Over 50 personer med navnet er nevnt i Norske Lensrekneskapsbøker 1548-1567, men navnet var ikke blant de mest brukte.
*Rolf* var senere blant de mest populære navnene på nyfødte gutter i Norge i perioden ca. 1900&ndash;1960.

*Rolf* eller *Rollo* var et vanlig navn i England før den normanniske invasjonen.

I Sverige var navnet mest populært i 1930-årene.

*Rolf* er i dag et vanlig navn blant annet i Tyskland, Sveits, Sverige og Norge.

|}

## Kjente personer med navnet
Personene i listen er ordnet kronologisk etter fødselsår.
* Rolf Krake, en legendarisk dansk konge som opptrer både i den norrøne og den angelsaksiske tradisjonen
* Rolv Nevja (norrønt: Hrólf nefju) (ca. 810–890), norsk odelsbonde nevnt i Harald Hårfagres saga
* Gange-Rolv (ca. 860–932), norsk viking og (ifølge Snorre) hertug av Normandie
* Rolf Stranger (1891–1990), norsk politiker, ordfører i Oslo
* Rolf Nevanlinna (1895–1980), finsk matematiker
* Rolf Jacobsen (1907–1994), norsk forfatter
* Rolf Wickstrøm (1912–1941), norsk fagforeningsleder
* Rolv Ryssdal (1914–1998), norsk høyesterettsjustitiarius
* Rolf Søder (1918–1998), norsk skuespiller
* Rolf Sand (1920–2018), norsk skuespiller
* Rolf Kirkvaag (1920–2003), NRK-medarbeider, kjent som «Sjonkel Rolf»
* Rolf Harris (født 1930), australsk musiker og artist
* Rolf Hochhuth (1931–2020), tysk dramatiker
* Rolf Just Nilsen (1931–1981), norsk skuespiller
* Rolf Aamot (1934–2024), norsk maler og regissør
* Rolf Presthus (1936–1988), norsk politiker og statsråd
* Rolv Wesenlund (1936–2013), norsk komiker, sanger og skuespiller, kjent rollen som «Marve Fleksnes»
* Rolf Groven (1943–2025), norsk bildekunstner
* Rolf Arly Lund (1944–2018), norsk skuespiller
* Rolf Zinkernagel (f. 1944), sveitsisk immunolog og nobelprisvinner
* Rolf Kirkvaag jr. (født 1948), norsk ishockeyspiller og -trener
* Rolf de Heer (f. 1951), australsk filmregissør
* Rolf Lassgård (født 1955), svensk skuespiller
* Rolf Løvland (født 1955), norsk musiker og komponist
* Rolf Falk-Larssen (født 1960), norsk skøyteløper
* Rolf Graf (1960–2013), norsk musiker
* Rolf Bae (1975–2008), norsk fjellklatrer
* Rolf-Erik Nystrøm (født 1975), norsk saksofonist
* Rolf Kristian Larsen (født 1983), norsk skuespiller

## Se også
* Ganger Rolf &ndash; firma innen shipping og offshore
* Rive-Rolf &ndash; amerikansk komedie

## Referanser


## Eksterne lenker
*
Magnus Broo

**Magnus Broo** (født 1965 i Huskvarna) er en svensk jazzmusiker (trompet) kjent fra egne innspillinger og samarbeid med norske jazzmusikere.

Han er sønn av trompetist, oppvokst i Västervik, medvirket i
Visby storband før han tok utdanning ved North Texas State University (1984–90).
Tilbake i hjemlandet ble han innlemmet i Fredrik Norén's band (1991–99), samt deltok i
Lennart Åberg's orkester.

Broo's uttrykk er en videreføring av
frijazz og Ornette Coleman's stil fra 60-tallet, og er sentralt i det norske
bandet Atomic (1999–).
Han leder også sin egen **Magnus Broo Quartet** med 
Torbjörn Gulz piano, 
Mattias Welin bass og
Jonas Holgersson trommer.  De ga ut
*Sudden joy* (1999),
*Levitaton* (2001),
*Sugarpromise* (2003) samt
*Painbody* (2008).
Forøvrig spiller han også i
Fredrik Nordström Quintet.
I 2018 ga Hanna Paulsberg Concept ut og Broo ut albumet *Daughter of the Sun* og ble nominert til Spellemannprisen 2018 i klassen jazz.

## Referanser


## Eksterne lenker
* 
* 
* 
* omtale i Orkesterjournalen
* fly.to/broo
Image

**Image** (uttale: *imidsj*) er et engelsk ord som betyr bilde. I norsk er ordet overtatt fra engelsk som igjen har fått det fra det latinske *[[imago]]*. I norsk brukes *image* med flere betydninger, særlig om bilder eller oppfatninger som blir skapt eller danner seg, det vil renommé eller omdømme, av kjente personer og firmaer.

## Ulik bruk
### Offentlig bilde
Image er det omdømme eller inntrykket en mer eller mindre bevisst prøver å formidle til omverdenen om seg selv. Slik image kan kalles *public image* eller offentlig bilde. Dette er den synlige delen av det vi beskriver som sosiale roller. Imaget kan anses å være vellykket hvis det blir oppfattet slik det var ment å sees. Det motsatte kalles «å miste ansikt». Dette uttrykket har vi fra Kina, hvor det offentlige ansiktet har alt å si for ens prestisje.

### Selvbilde
Sett innenfra personen selv, kan *image* tilsvare selvbilde eller identitet, som kan falle mer eller mindre godt sammen med imaget.

### Markedsprofil
Image brukes også om det inntrykk og omdømme firmaer og organisasjoner prøver å skape rundt seg selv, sine frontfigurer, varer og tjenester i et marked eller i offentligheten. Det betyr så mye at mange har egne pressekontakter som er trent i å håndtere vanskelige spørsmål og bruker PR-byråer for å planlegge det som kalles profil. Virkemidler er eksempelvis også profilprodukter og visuell kommunikasjon.

Imagebygging er en del av arbeidet med å skape en popstjerne.

## Se også
* Markedskommunikasjon
* Profilering
* Profilklær
* Merkevarebygging

## Referanser
Det Beste

***Det Beste*** er den norske utgaven av det amerikanske månedsmagasinet *Reader's Digest*. *Reader's Digest* ble grunnlagt av Lila Acheson Wallace og Dewitt Wallace i 1922. Den norske utgaven kom i 1947. I 2004 hadde den amerikanske utgaven 44 millioner lesere hver måned.

*Det Beste* blir gitt ut på lisens fra det danske forlagshuset Lindhardt og Ringhof. Forlaget er en del av Egmont-konsernet. Globalt har *Reader's Digest* 100 millioner lesere og hver måned trykkes cirka 25 millioner eksemplarer. Bladet utgis i 50 versjoner i 70 land. I 1994 trykket den amerikanske versjonen sitt blad nummer én million. *Det Beste* (Norge) har i dag  lesere. Dette er en nedgang fra 1960-tallet, da bladet hadde over  i opplag.

*Reader's Digest* utgis i 48 utgaver på 21 forskjellige språk; engelsk, portugisisk, spansk, norsk, finsk, svensk, dansk, tysk, fransk, italiensk, nederlandsk, russisk, kinesisk, ungarsk, tsjekkisk, koreansk, slovakisk, thai, argentinsk, og polsk.

## Eksterne lenker
* 
* Det Beste (Norge)
Paramita

**Pāramitā** (sanskrit) eller **parami** (*[[Pali språk|pāli]]*): «Perfeksjon» eller «Transcendent». I buddhismen viser paramitaene til perfeksjoneringen eller kulminasjonen av bestemte praksiser. Disse praksisene kultiveres av bodhisattvaer for at de skal bli i stand til å krysse fra sansebasert liv (samsara) til Opplysning (nirvana). 

I theravada-buddhisme er de Ti Perfeksjoner (*Paramis*): (opprinnelige navn på pali)

# *[[Dāna]] parami* : generøsitet, gi av seg selv
# *[[Sīla]] parami* : ærbarhet, moralitet, riktig opptreden
# *[[Nekkhamma]] parami* : renonsering, gi avkall, frasi seg, oppgivelse
# *[[Prajñā (buddhisme)|Pañña]] parami* : transcendental visdom, innsikt
# *[[vīrya|Viriya]] parami* : energi, utholdenhet, kraftfullhet, innsats
# *[[Kṣānti|Khanti]] parami* : tålmodighet, toleranse, overbærenhet, aksept, uutslitelighet
# *[[Sacca]] parami* : sannferdighet, ærlighet
# *[[Adhiṭṭhāna]] parami* : besluttsomhet
# *[[Mettā]] parami* : kjærlig vennlighet
# *[[Upekkhā]] parami* : beholde ro, stabilitet og fatning, renhet

I mahayana-buddhisme opplister Lotus sūtraen (*Saddharmapundarika*) seks perfeksjoner (opprinnelige navn på sanskrit):

# *[[Dāna]]* paramita: generøsitet, gi av seg selv (kinesisk, 布施波羅蜜)
# *[[Sila|Śīla]] paramita* : ærbarhet, moralitet, riktig opptreden (持戒波羅蜜)
# *[[Kṣānti]] paramita* : tålmodighet, toleranse, overbærenhet, aksept, uutslitelighet (忍辱波羅蜜)
# *[[Vīrya]] paramita* : energi, utholdenhet, kraftfullhet, innsats (精進波羅蜜)
# *[[Dhyāna i buddhismen|Dhyāna]] paramita* : konsentrasjon i ett punkt, kontemplasjon (禪定波羅蜜)
# *[[Prajñā (buddhisme)|Prajñā]] paramita* : visdom, innsikt (智慧波羅蜜)

Avataṃsakasūtraen (Daśabhūmika) opplister ytterligere fire:

:7. *[[Upāya]] paramita*: dyktige midler
:8. *[[Praṇidhāna]] paramita*: løfte, besluttsomhet, aspirasjon
:9. *[[Bala (buddhisme)|Bala]] paramita*: åndelig kraft
:10. *[[Jñāna]] paramita*: kunnskap

## Eksterne lenker
* Medfølelse og bodhicitta
* Renunciation av T. Prince, en fritt distribuert artikkel om det buddhistiske konseptet renonsering
* A Treatise on the Paramis (en avhandling om paramitaene)
Billy Fury

**Billy Fury** (født 17. april 1940, død 28. januar 1983) var en britisk rockestjerne og tenåringsidol. Han var en av de første britiske rockeartistene. Han turnerte med andre samtidige storheter som Cliff Richard og Marty Wilde.

Attenåringen Billy Fury (f. Ronald Wycherley) ble oppdaget av impresario Larry Parnes. Billy hadde tidligere jobbet på en taubåt på Mersey. Han fikk platekontrakt med Decca Records i november 1958. Hans første offisielle single var «Maybe Tomorrow» (1959). I 1960 hadde han ute to selvkomponerte låter på de engelske hitlistene, «Colette» og «That’s Love», samt rockabilly-albumet *The Sound of Fury*. I løpet av karrieren ga han også ut plater med backingbandet The Tornados.

Etter 1965 og frem til sin død i 1983 var Billy Fury mye syk, og ble borte fra rampelyset (med unntak av en opptreden i rockefilmen *That’ll Be The Day* med David Essex).

## Viktige låter
* «Halfway To Paradise»
* «Maybe Tomorrow»
* «Wondrous Place»
* «A Thousand Stars» 

## Referanser


## Eksterne lenker
* 
* 
* 
*  Informasjon, videoklipp etc.
Carl Sandburg

**Carl August Sandburg** (født 6. januar 1878, død 22. juli 1967) var en amerikansk forfatter, lyriker, historiker og folklorist. Han var født i Galesburg i Illinois av svenske foreldre og døde hjemme, med navnet Connemara, i Henderson County i Nord-Carolina.  

I løpet av karrieren vant Sandburg Pulitzerprisen to ganger, først for biografien over Abraham Lincoln (*Abraham Lincoln: The War Years*) og senere for diktsamlingen *The Complete Poems of Carl Sandburg*.

## Trivia
*Gården Connemara, som var Sandburgs hjem de siste årene av hans liv, er blitt museum; Carl Sandburg Home National Historic Site.
*Carl Sandburg har fått flere skoler oppkalt etter seg.
*Et byfornyelsesprosjekt i Chicago på 1960-tallet ble gitt navnet Carl Sandburg Village.
*På hundreårsdagen for Carl Sandburgs fødsel, 6. januar 1978, ga postverket i USA ut et frimerke til minne om Sandburg, med en profil av ham og signaturen.
*I 2006 ble et Amtrak-tog på strekningen Chicago - Quincy, som går tvers gjennom fødebyen hans, Galesburg, oppkalt etter Carl Sandburg.

## Bibliografi
* *Chicago Poems* (1916)
* *Cornhuskers* (1918)
* *Good Morning, America* (1928)
* *The People, Yes* (1936)
* *Abraham Lincoln: The Prairie Years* (1926) (historie)
* *Mary Lincoln: Wife and Widow* (1932) (historie)
* *Abraham Lincoln: The War Years* (1939) (historie)

## Referanser


## Kilder
* Herbert Mitgang (ed): *The Letters of Carl Sandburg*. Harcourt, Brace and World. New York 1968.
* Gay Wilson Allen: *Carl Sandburg*. University of Minnesota Pamphlets on American Writers No. 101. Minneapolis 1972. ISBN 0-8166-0644-7

## Eksterne lenker
* 
* 
* 
* 
*  CarlSandburg.net: A Research Website for Sandburg Studies
Gålå Høgfjellshotell

**Gålå Høgfjellshotell** er et hotell i setergrenda Gålå i Sør-Fron kommune i Gudbrandsdalen. Hotellet ligger 930 meter over havet ved det store Gålåvatnet med utsyn mot Jotunheimen, Rondane og Ringebufjellene. 

Gålå Høgfjellshotell ble opprettet som Golaa Høifjeldssanatorium i 1892, dit bymennesker kom for rekreasjon og hvile. 

Hotellet har i dag 42 rom og flere selvstellshytter. Gålå er særlig kjent for å være et alpint tettsted, men naturen rundt brukes også til friluftsaktiviteter om sommeren.

## Eksterne lenker
* Hjemmeside
Marty Wilde

**Marty Wilde** (født Reginald Leonard Smith 15. april 1939 i Greenwich i London) er en britisk sanger og låtskriver. Han var blant den første generasjonen britiske popstjerner som imiterte amerikansk rock'n'roll.

## Karriere
Han opptrådte under navnet Reg Patterson på Condor Club i London i 1957, da han ble oppdaget av impresario Larry Parnes. Fra 1958 til slutten av 1959 var Wilde en av Storbritannias ledende rockevokalister, sammen med Tommy Steele og Cliff Richard. 

Han er far til popartisten Kim Wilde som hadde stor suksess på 1980-tallet med hits som «Kids In America» og «You Came».

I 2016 ble han utnevnt til medlem av Order of the British Empire.

## Diskografi (ufullstendig)
* *Wilde About Marty* (august 1959)
* *Showcase* (mai 1960)
* *Diversions* (1969)
* *Wilde About Marty / Showcase* BGOCD594 (CD med de to første LP-ene, 2003)

## Filmografi
Marty Wilde spilte i følgende filmer:
* *[[Jet Storm]]* (1959)
* *[[The Hellions (film)|The Hellions]]* (1961)
* *[[What a Crazy World]]* (1963)
* *[[Stardust (1974 film)|Stardust]]* (1974)

## Referanser


## Eksterne lenker
* 
* 
*